Mehmed Hanciç

Mehmed Hanciç (; ) — Bosniya İslamşünas, ilahiyyatçı və siyasətçisi. O, Bosniyada İslam dirçəliş hərəkatının lideri və "Əl-Hidayə" dini icmasının yaradıcısı olmuşdur. Hanciç Sarayevo Müsəlman Qətnaməsinin müəlliflərindən biri və Milli Qurtuluş Komitəsinin sədri idi. 

 Həyatı 
Hanciç Sarayevoda anadan olmuş, burada ibtidai və orta təhsilini almışdır. O, daha sonra Misirin Əl-Əzhər Universitetinə daxil olmuş, ilk əsərlərini burada yazmışdır. Hanciç Əl-Əzhəri bitirdikdən sonra Bosniyaya qayıtmış, ölkədəki Qazi Xosrov bəy adına mədrəsənin professoru, sonra isə müdiri olmuşdur. 1936-cı ildə o, dirçəliş hərəkatının ziyalılarını bir araya gətirən "Əl-Hidayə" assosiasiyasının həmtəsisçisi olmuş, 1939-cu ildə isə təşkilatın prezidenti və onun mətbu orqanının baş redaktoru olmuşdur.

 Fəaliyyəti 
Hanciçin siyasi karyerası 1938-ci ildə Yuqoslaviyada keçirilən parlament seçkilərində namizədliyi ilə başlamışdır. Bir il sonra o, Bosniya və Herseqovina Muxtariyyət Hərəkatının yaradılmasında iştirak etmiş və onun rəhbərliyinin bir hissəsi olmuşdur. Ox dövlətləri 1941-ci ilin aprelində Yuqoslaviyanı işğal etdikdə Müstəqil Xorvatiya Dövləti adlı kukla dövlət yaratmış, Hanciç isə bu dövlətə sədaqətlik göstərdi. Buna baxmayaraq, bir neçə aydan sonra o, dəstəyini geri çəkmiş və Müstəqil Xorvatiya Dövlətinin törətdiyi hərbi cinayətləri qınayan Sarayevo Müsəlman Qətnaməsinin qəbul edilməsi təşəbbüsü ilə çıxış etmişdir. Hanciç daha sonra Bosniya müsəlmanlarının müdafiəsi təşkil etmək üçün yaradılmış Milli Qurtuluş Şurasının sədri olmuşdur. O, 29 iyul 1944-cü ildə Koşevskaya xəstəxanasında tibbi əməliyyat zamanı vəfat etmişdir.

 İstinadlar